'''Laktose''' (fra latin ''lactis'', "mælk" + -ose, et suffiks for [[kulhydrat|sukkerarter]]) eller '''mælkesukker''' er en naturlig bestanddel af [[mælk]]. Laktose er  opbygget af to [[monosakkarid]]er, [[glukose]] og [[galaktose]], bundet sammen af en beta-1,4-[[glykosidbinding]]. Laktose har den kemiske formel {{chem|C|12|H|22|O|11}} og er dermed en [[isomer]] til [[sucrose]], dog er laktose mindre sødt og mindre opløseligt. Det gennemsnitlige indhold af laktose i dansk komælk er ca. 4,5 %, og laktosen er vigtig i mælkeindustrien i forbindelse med syrning af mælk ved fremstilling af [[ost]], [[smør]] og syrnede mælkeprodukter. Diverse [[mælkesyrebakterie]]r omdanner nemlig dette mælkesukker til [[mælkesyre]].
[[File:Lactose Haworth.svg|thumb|Strukturformlen for laktose]]
Kultur Videnskab Naturvidenskab